《和任师中舟中见示》
宋代·冯山

经年雅音旷不闻，客衣彼此俱红尘。六月赤日火照地，仙舟舣在支江滨。

君年四十已显官，去去荣路无涯津。丈夫未死功业在，但使道富何忧贫。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。